ભાટકોટા ગામના સુજલ સમિતિના સભ્ય શાંતિભાઈ ભગોરા કહે છે, “પિયત માટે અમે ખેડૂતોના કૂવા પર વૉટરમીટર વાપરીએ છીએ. જેથી ખ્યાલ આવ્યો કે, એક વીઘા ખેતરમાં રેળ પદ્ધતિ (સળંગ લાંબો ક્યારો બનાવીને થતું પિયત)થી જીડબલ્યુ-૪૯૬ જાત માટે ૫૨,૦૦૦ લિટર જોઈએ, પરંતુ એ જ જાત ટપક પદ્ધતિથી માત્ર ૧૭,૦૦૦ લિટરમાં તૈયાર થઈ જાય છે. આમ, ખેડૂતોને રેળ પદ્ધતિ બંધ કરીને ટપક પદ્ધતિ અપનાવવા ખેડૂતોને સૂચન કરાયું. વધુ પાણી શોષતું સેન્દ્રીય ખાતર બંધ કરાવીને વર્મી કમ્પોસ્ટ(અળસિયાંનું ખાતર)નો ઉપયોગ કરવાનું સૂચવાયું.”